text: Наступным прыпынкам нашага падарожжа стаў Цэнтральны дзіцячы парк імя Максіма Горкага, які займае плошчу 28 гектараў. У асаблівае захапленне навучэнцаў прывялі такія атракцыёны, як “Аўтадром”, “Сюрпрыз”, “Пакой смеху”, “Сатурн”, “Вальс”, “Спрут” і, вядома ж, гонар парку — “Кола агляду”, якое ўзнеслася на вышыню 54 метры.
  У завяршэнні мы наведалі мінскі “ДзінаПарк” — дзіўны свет, дзе адсутнічаюць межы паміж сапраўдным часам і дагістарычнай эпохай. Дзеці змаглі перанесціся з рэальнасці ў свет, які існаваў мільёны гадоў назад і пазнаёміцца з вялізнымі дыназаўрамі, прадстаўленымі ў рэальную велічыню. Экспанаты былі вельмі рэалістычныя: яны рухаліся, выдавалі гукі, нават дыхалі.